Photo: www.beoclick.com

Jedan do istinskih velikana jugoslovenske muzike, Vlada Divljan, preminuo je u četvrtak ujutro u Beču u 57. godini, nakon duge i teške bolesti, saopštila je agencija Long Play

Vlada Divljan, nekadašnji frontmen čuvene beogradske grupe “Idoli” i istaknuti muzičar jugoslovenskog novog talasa godinama se borio sa teškom bolešću koja se poslednjih meseci pogoršala, zbog čega je bio na ispitivanju u bolnici u Beču.



Pre nego što su osnovani "Idoli" 1980, Divljan je bio član džez-rok sastava "Marlin" i "Zvuci ulice". Solo karijeru započinje 1985, uporedo se baveći pop-rok i filmskom muzikom.

Od 1991. do 1997. godine živeo je u Sidneju, a potom se vratio u Beograd. Od juna 1999. godine živeo je i radio u Beču.

Poslednjih godina sarađivao je sa grupom "Ljetno kino big band", sa kojom je snimio koncertni album i čije je izdanje bilo planirano za ovu godinu.